24831 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1817 

5 Δεκεμβρίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Οριοθέτηση περιοχών και πιστωτικές διευκολύνσεις 
για την αποκατάσταση των ζημιών από το σεισμό 
της 14ης Αυγούστου 2003 σε περιοχές του Δήμου 

Ερισού του Νομού Κεφαλληνίας. 1 

Μεταφορά Τμημάτων-Προσωπικού, κλπ στο Τ.Ε.Ι. Ιο- 

νίων Νήσων. 2 

Καθορισμός αριθμού θέσεων για τον Τομέα Ενέργει¬ 
ας, τη Γ.Γ. Έρευνας-Τεχνολογίας, τη Γ.Γ. Εμπορί¬ 
ου, τη Γ.Γ. Βιομηχανίας, τη Γ.Γ. Τουρισμού και την 
Ελληνική Επιτροπή Ατομικής Ενέργειας, Φορείς 
του Υπουργείου Ανάπτυξης, που πληρούνται από 
άτομα που προστατεύονται από το Ν. 2643/1998 
και κατανομή των θέσεων αυτών. 3 


ΑΠΟΦΑΣΕΙ Σ 

Αριθ. 6878/Α32 (1) 

Οριοθέτηση περιοχών και πιστωτικές διευκολύνσεις για 
την αποκατάσταση των ζημιών από το σεισμό της 
14ης Αυγούστου 2003 σε περιοχές του Δήμου Ερισού 
του Νομού Κεφαλληνίας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.78 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ σεισμών 
1978 εις περιοχή Βορείου Ελλάδος κλπ. και ρυθμίσεως 
ετέρων τινών συναφών θεμάτων» που κυρώθηκε με το Ν. 
867/79 (ΦΕΚΑ'24). 

2. Τις διατάξεις του Ν. 1190/81 (ΦΕΚ 203/Α/30.7.81) ο 
οποίος κυρώνει την από 26.3.81 Πράξη Νομοθετικού Πε¬ 
ριεχομένου του Προέδρου της Δημοκρατίας, «περί απο¬ 
καταστάσεως ζημιών εκ σεισμών 1981 και ρυθμίσεως 
ετέρων συναφών θεμάτων» όπως αυτό τροποποιήθηκε 
και συμπληρώθηκε με το άρθρο 1, παρ. 42 και 43 του Ν. 


2412/96 «Μεταφορά αρμοδιοτήτων από το Υπουργικό 
Συμβούλιο σε άλλα Κυβερνητικά όργανα και άλλες δια¬ 
τάξεις» (ΦΕΚ 123/Α/17.6.96). 

3. Τις διατάξεις του άρθρου 3, παρ. 3, τελευταίο εδάφιο 
του Ν. 1266/82 (ΦΕΚΑ'81) «Περί οργάνων ασκήσεωςτης 
νομισματικής, πιστωτικής και συναλλαγματικής πολιτι¬ 
κής και άλλες διατάξεις» όπως συμπληρώθηκε με το άρ¬ 
θρο 25, παρ. 6 του Ν. 1418/84 «Περί Δημοσίων Έργων και 
ρυθμίσεις συναφών θεμάτων» (ΦΕΚ Α'23). 

4. Τις διατάξεις του Ν. 128/75 «περί τροποποιήσεως και 
συμπληρώσεως διατάξεων τινών αναφερομένων εις την 
λειτουργία του χρηματοδοτικού συστήματος». 

5. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

6. Την Κοινή Απόφαση Δ16α/04/773/29.11.90 του 
Υπουργού Προεδρίας και του Αναπλ. Υπουργού ΠΕ. 
ΧΩ.Δ.Ε. «περί εξαιρέσεως διοικητικών πράξεων και εγ¬ 
γράφων από τον κανόνα των τριών υπογραφών». 

7. Την με αριθμό 50148/542/24.6.92 κοινή απόφαση των 
Υπουργών Εθν. Οικονομίας, Οικονομικών και Βιομηχα¬ 
νίας, Ενέργειας και Τεχνολογίας και Εμπορίου «Περιστο¬ 
λή δαπανών Δημοσίου Τομέα» (ΦΕΚ420/Β/1.7.92). 

8. Τις διατάξεις του άρθρου 22 του Ν.2362 «Περί Δημο¬ 
σίου Λογιστικού, ελέγχου των δαπανών του Κράτους και 
άλλες διατάξεις» (ΦΕΚ 247/Α/27.11.95). 

9. Τις διατάξεις του άρθρου 27του Ν. 2081/92 (ΦΕΚ 154 
Α') και το γεγονός ότι από τις διατάξεις της παρούσας 
απόφασης προκαλείται δαπάνη σε βάρος του Προγράμ¬ 
ματος Δημοσίων Επενδύσεων και συγκεκριμένα το έργο 
2003ΣΕ06900003της ΣΑΕ 069. 

Η προκαλούμενη δαπάνη από την επιδότηση του επιτο¬ 
κίου βαρύνει το λογαριασμό του Ν. 128/75. Ο λογαρια¬ 
σμός αυτός επιδοτείται από τον Κρατικό Προϋπολογισμό 
μόνο σε περίπτωση ελλειμματικότητάς του. Το ύψος της 
δαπάνης αυτής θα είναι της τάξης των 240.000 €. 

10. Την κοινή απόφαση 1065956/863/Α0006/15.07.2003 
(ΦΕΚ 985/Β/16.07.2003) του Πρωθυπουργού και του 
Υπουργού Οικονομικών, για τον καθορισμό αρμοδιοτή¬ 
των των Υφυπουργών Οικονομίας και Οικονομικών Χρή¬ 
στου Πάχτα και Νικολάου Φαρμάκη. 

11 .Την κοινή απόφαση Υ6/31-10-2001 (ΦΕΚ 1484/Β/31- 
10-2001) του Πρωθυπουργού και της Υπουργού 
ΠΕ.ΧΩ.Δ.Ε., για την ανάθεση αρμοδιοτήτων στους Υφυ¬ 
πουργούς Περιβάλλοντος, Χωροταξίας και Δημοσίων 
Έργων, Ιωάννη Τσακλίδη και Ροδούλα Ζήση. 

12. Το Προεδρικό Διάταγμα υπ’ αρ. 81/2002 (ΦΕΚ 
57/Α/21-3-2002) για συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικονο¬ 
μίας και Οικονομικών. 

13. Το με αρ. πρωτ. 3599/1.9.03 έγγραφο του Δήμου 
Ερισού. 

14. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους περιοχών του Δή¬ 
μου Ερισού του Νομού Κεφαλληνίας που επλήγησαναπό 
το σεισμό της 14ης Αυγούστου 2003, αποφασίζουμε: 

Α. ΟΡΙΟΘΕΤΗΣΗ ΣΕΙΣΜΟΠΛΗΚΤΗΣ ΠΕΡΙΟΧΗΣ 

1. Την επέκταση κατ’ ανάλογο εφαρμογή των διατάξε¬ 
ων της από 28.7.1978 Πράξεως Νομοθετικού Περιεχομέ¬ 
νου «Περί αποκαταστάσεως ζημιών εκ σεισμών 1978 εις 
περιοχήν Βορ. Ελλάδος κλπ.», όπως αυτή κυρώθηκε, τρο¬ 
ποποιήθηκε και συμπληρώθηκε με τους Νόμους 867/79, 
1048/80,1133/81 και 1190/81 καθώς και των σχετικών κα¬ 
νονιστικών πράξεων όπως ισχύουν σήμερα για την απο¬ 
κατάσταση των ζημιώντων κτιρίων γενικά, τις οποίες προ- 
κάλεσε ο σεισμός της 14ης Αυγούστου 2003 στα διοικητι¬ 
κά όρια των Δημοτικών Διαμερισμάτων Αντιπάτων, 
Φισκάρδου, Τουλιάτων και Μεσοβουνίωντου Δήμου Ερι- 
σού του Νομού Κεφαλληνίας. 

2. Το έργο της αποκατάστασης των ζημιών από το σει¬ 
σμό της 14ης Αυγούστου 2003 που έπληξε τα Δημοτικά 
Διαμερίσματα Αντιπάτων, Φισκάρδου, Τουλιάτων και Με- 
σοβουνίων του Δήμου Ερισού του Νομού Κεφαλληνίας 
ανατίθεται στην Υ.Α.Σ.. 

3. Ορίζεται προθεσμία ενός (1) έτους, απάτη δημοσίευ¬ 
ση της παρούσας απόφασης σε ΦΕΚ, για την υποβολή αι¬ 
τήσεων, συνοδευομένων από τα απαραίτητα δικαιολογη- 
τικά (τίτλοι ιδιοκτησίας και φωτογραφίες), για την δανειο¬ 
δότηση των πληγέντων κτισμάτων από το σεισμό της 
14ης Αυγούστου 2003. 

Β. ΣΤΕΓΑΣΤΙΚΗ ΣΥΝΔΡΟΜΗ ΠΡΟΣ ΙΔΙΩΤΕΣ 

I. Εγκρίνεται η χορήγηση στεγαστικής συνδρομής (άτο¬ 
κο δάνειο και δωρεάν κρατική αρωγή) για την αποκατά¬ 
σταση των ζημιών που προκάλεσε ο σεισμός της 14ης Αυ¬ 
γούστου 2003 στα Δημοτικά Διαμερίσματα Αντιπάτων, 
Φισκάρδου, Τουλιάτων και Μεσοβουνίωντου Δήμου Ερι- 
σού του Νομού Κεφαλληνίας. 

α. Για ανακατασκευή των κτιρίων που κατέρρευσαν ή 
κρίνονται κατεδαφιστέα ή υπέρμετρης δαπάνης επισκευ¬ 
ής (ασύμφορα) ή είναι δομημένα από ευτελή υλικά (ωμο¬ 
πλίνθους ή μη διαμορφωμένους λίθους μικρής διατομής 
με συνδετικό υλικό αργιλώδες) και τα οποία δεν έχουν χα- 
ρακτηρισθεί κατεδαφιστέα, αλλά οι ζημιές που προκλή- 
θηκαν από το σεισμό δεν επιδέχονται, σύμφωνα με την 
κρίση της αρμόδιας Υπηρεσίας που αναφέρεται στην 
παρ. 2 του κεφ. Α της παρούσας, ουσιαστική αποκατά¬ 
σταση, δηλαδή επισκευή που εξασφαλίζει την αναγκαία 
αντισεισμική αντοχή τους. Η ανωτέρω στεγαστική συν¬ 
δρομή δύναται να χρησιμοποιηθεί και για αυτοστέγαση. 

β. Την επισκευή των πάσης φύσεως κτιρίων που έχουν 
υποστεί ζημιές από το σεισμό. 

Η ανωτέρω στεγαστική συνδρομή, που αναλογεί στην 
επισκευή, δύνανται να χρησιμοποιηθεί για ανακατασκευή 
ή αυτοστέγαση. 

γ. Τα κτίρια που χαρακτηρίζονται εγκαταλελειμμένα 
(διατηρούν τους περιμετρικούς τοίχους και έστω τμήμα 
της στέγης) δεν δικαιούνται δανείου. 


Προκειμένου να γίνει άρση του χαρακτηρισμού του 
εγκαταλελειμμένου θα πρέπει το κτίσμα να έχει κουφώ¬ 
ματα και να ήταν στοιχειωδώς κατοικήσιμο και ο ενδια¬ 
φερόμενος να προσκομίσει τα ακόλουθα δικαιολογητι- 
κά: 

α) Βεβαίωση ΔΕΗ ότι είχε ρεύμα. 

β) Δήλωση στοιχείων ακινήτων (Ε9) και (Ε1) για το χρο¬ 
νικό διάστημα πριν από το σεισμό της 14ης Αυγούστου 
2003. 

II. ΔΙΚΑΙΟΥΧΟΙ ΤΗΣ ΣΤΕΓΑΣΤΙΚΗΣ ΣΥΝΔΡΟΜΗΣ 

1. Οι δικαιούχοι της στεγαστικής συνδρομής (άτοκο 
δάνειο και δωρεάν κρατική αρωγή) θα καθορίζονται από 
την αρμόδια Υπηρεσία στην οποία οι ενδιαφερόμενοι θα 
πρέπει να υποβάλουν αίτηση με τα σχετικά δικαιολογητι- 
κά (τίτλοι ιδιοκτησίας και φωτογραφίες), μέσα στις προ¬ 
θεσμίες που καθορίζονται με την παρούσα απόφαση. 

2. Η αρμόδια Υπηρεσία θα χορηγεί στους δικαιούχους 
βεβαίωση με την οποία θα προσδιορίζεται το ύψος της 
απαιτούμενης δαπάνης επισκευής ή το ποσό που δικαι¬ 
ούται ο ενδιαφερόμενος για ανακατασκευή ή αυτοστέ¬ 
γαση. Στη βεβαίωση θα αναφέρεται το ποσό της δωρεάν 
κρατικής αρωγής καθώς και του στεγαστικού δανείου, 
σύμφωνα με τους όρους που καθορίζονται κατωτέρω για 
τα κτίρια που βρίσκονται εντός της πληγείσας περιοχής. 

3. Σε περίπτωση που το συγκεκριμένο κτίριο ρυμοτο- 
μείται ή δεν μπορεί να ανακατασκευαστεί για οποιαδή¬ 
ποτε άλλη νόμιμη αιτία ή ο ιδιοκτήτης το επιθυμεί, τότε ο 
ιδιοκτήτης, ή καθένας από τους συνιδιοκτήτες (εφόσον 
υφίσταται συνιδιοκτησία), καθένας από αυτούς, δικαιού¬ 
ται στεγαστική συνδρομή για αυτοστέγαση με αγορά ή 
ανέγερση κατοικίας σε άλλη πληγείσα περιοχή. 

4. Σε περίπτωση που κατέρρευσε κτίσμα από το σεισμό 
ή κατεδαφίστηκε αμέσως μετά από αυτόν με εντολή Δη¬ 
μόσιας ή Δημοτικής Αρχής, χωρίς να έχει εκδοθεί πρω¬ 
τόκολλο επικινδύνως ετοιμόρροπου κτίσματος, από τις 
κατά Νόμο Τριμελείς Επιτροπές, εγκρίνουμε τη δανειο¬ 
δότησή του εφόσον συντρέχουν οι ακόλουθες προϋπο¬ 
θέσεις: 

α. Ο ενδιαφερόμενος έχει υποβάλει εμπρόθεσμα αίτη¬ 
ση για δανειοδότηση του συγκεκριμένου κτίσματος. 

β. Υπάρχουν παραστατικά στοιχεία διαπίστωσης της 
ύπαρξης του κτίσματος, διαπίστωσης του εμβαδού και 
της χρήσης του (π.χ. οικοδομική άδεια ανέγερσης της 
καταστραφείσας οικοδομής, φωτογραφίες, αεροφωτο¬ 
γραφίες κλπ.) 

γ. Υπάρχουν στοιχεία ότι το κτίσμα δεν ήταν εγκαταλε- 
λειμμένο (π.χ. αποδείξεις Κοινωφελών Οργανισμών ή 
Δημοτικών ή Κοινοτικών τελών κλπ.). 

δ. Η αρμόδια Δημόσια ή Δημοτική Αρχή βεβαιώνει, ότι 
δόθηκε εντολή για την άμεση κατεδάφιση του κτίσματος, 
προς αποτροπή κινδύνου σε χώρους διέλευσης κοινού, 
μετά το σεισμό ή βεβαίωση ότι το κτίσμα κατέρρευσε από 
το σεισμό της 14ης Αυγούστου 2003. 

III. ΟΡΟΙ ΣΤΕΓΑΣΤΙΚΗΣ ΣΥΝΔΡΟΜΗΣ 
1. ΑΝΑΚΑΤΑΣΚΕΥΗ Ή ΑΥΤΟΣΤΕΓΑΣΗ 

Η στεγαστική συνδρομή (δάνειο και δωρεάν κρατική 
αρωγή) θα χορηγείται στους δικαιούχους με βάση την 
προσκομιζόμενη στη δανείστρια Τράπεζα έγγραφη συ- 
νηγορία της αρμόδιας Υπηρεσίας με τους ακόλουθους 
βασικούς όρους: 

α) Γ ια κτίσματαπου έχουν χρήση κατοικίας 410 € ανάτ.μ. 

και με ανώτατο όριο δανειοδοτούμενης επιφάνειας τα 120 
τ.μ., ανά χωριστή ιδιοκτησία. 

β) Για κτίρια που έχουν χρήση επαγγελματικού χώρου 
η στεγαστική συνδρομή ανέρχεται στο ποσό των 250 € 
ανά τ.μ. και για δανειοδοτούμενη επιφάνεια μέχρι 120 
τ.μ., ήτοι μέχριτου ποσού των 30.000 €, για τα πρώτα 150 
τ.μ. 

Στην περίπτωση που ο επαγγελματικός χώρος έχει επι¬ 
φάνεια άνω των 150τ.μ., για τον υπολογισμό της συνολι¬ 
κής δανειοδότησης θα διαιρείται η επιφάνειάτου σε τμή¬ 
ματα των 150 τ.μ. γιατατυχόν δάνεια που θα προκόψουν 
πέραν των πρώτων 150 τ.μ. το ποσόντου δανείου ορίζε¬ 
ται σε 160 € ανά τ.μ. και για δανειοδοτούμενη επιφάνεια 
120 τ.μ., ήτοι μέχριτου ποσού των 19.200 € για κάθε επι¬ 
πλέον δάνειο που θα χορηγείται. 

Το προκύπτον τελικώς, μετά την ως άνω διαίρεση, 
υπόλοιπο τμήμα, αν έχει επιφάνεια μέχρι και 50 τ.μ. θα 
αμελείται, ενώ αν είναι πάνω από 50 τ.μ., τότε θα χορη¬ 
γείται στεγαστική συνδρομή ανάλογα με το εμβαδόν του 
και σύμφωνα με τα ισχύοντα ανώτατα όρια (εμβαδού και 
δανείου). 

γ) Για υπόγειους χώρους όπως αυτοί ορίζονται από το 
Γ.Ο.Κ. χορηγείται ποσό δανείου που αντιστοιχεί στο 70% 
της εκάστοτε ισχύουσας μεγίστης τιμής μονάδας για τη 
χρηματοδότηση των ανακατασκευαζομένων κτισμάτων. 

δ) Γ ια κατασκευές κτισμάτων βοηθητικής χρήσεως στο 
δώμα οικοδομών π.χ. απολήξεις κλιμακοστασίων, ανελ¬ 
κυστήρων κλπ. χορηγείται Σ.Σ. που αντιστοιχεί στο 70% 
της εκάστοτε ισχύουσας μεγίστης τιμής μονάδας για τη 
χρηματοδότηση της ανακατασκευαζόμενης επιφάνειας. 

ε) Για κτίρια που η κατασκευή τους είχε προχωρήσει 
μόνον μέχρι το σκελετό από οπλισμένο σκυρόδεμα, χο¬ 
ρηγείται δάνειο που αντιστοιχεί στο 30% της εκάστοτε 
ισχύουσας μεγίστης τιμής μονάδας για τη χρηματοδότη¬ 
ση της ανακατασκευαζόμενης επιφάνειας. 

ζ) Για βοηθητικούς χώρους (π.χ. αποθήκες τροφίμων, 
ιματιοθήκες, κουζίνες, φούρνοι κλπ.) της αυτής οικοδο¬ 
μής ή ευρισκόμενους στο αυτό οικόπεδο που συμπλη¬ 
ρώνουν τη λειτουργικότητά της η ανά τ.μ. τιμή αποζη¬ 
μίωσης κατεδαφιστέου κτίσματος (είτε βάση πρωτοκόλ¬ 
λων κατεδαφίσεως είτε ως ασύμφορα επισκευής είτε ως 
μη ασφαλώς επισκευάσιμα λόγω ευτελών δομικών υλι¬ 
κών) είναι η αυτή με της κατοικίας, (παράγραφος (α)) και 
με ανώτατο όριο της δανειοδοτούμενης επιφάνειας (κύ¬ 
ριος και βοηθητικός χώρος) τα 120 τ.μ. 

η) Για αποθήκες οποιοσδήποτε χρήσης (οικιακή ή 
επαγγελματική αποθήκη) καθώς και στάβλους, αγροτικά 
κτίσματα, χώρους αποθήκευσης, που είτε βρίσκονται 
στο ίδιο οικόπεδο με το κυρίως κτίσμα είτε σε άλλο η ανά 
τ.μ. τιμή αποζημίωσης κατεδαφιστέου, ανέρχεται στο 
ποσό των 144 € κατεδαφιζόμενης επιφάνειας και μέχρι 
εμβαδού 120 τ.μ. 

θ) Γ ια την ανακατασκευή αγροτικών κατοικιών (κτι- 
σμάτων ευτελούς αξίας κατασκευής, μικρού κατά κανό¬ 
να εμβαδού που χρησιμοποιούνται εποχιακά) η στεγα- 
στική συνδρομή ανέρχεται στο ποσό των 218 ? ανά τ.μ. 
κατεδαφιζόμενης επιφάνειας και μέχρι συνολικού εμβα¬ 
δού 120 τ.μ. 

ι) Γ ια κτίρια Ιερών Ναών, Ιερών Μονών, ΟΤΑ (Γ ραφεία 
Δήμων και Δημοτικών Επιχειρήσεων), Κοινωφελών, Φι¬ 
λανθρωπικών ή Ευαγών Ιδρυμάτων ή Σωματείων, το 
ύψος της στεγαστικής συνδρομής για ανακατασκευή 


ανέρχεται στο ποσό των 355 € ανά τ.μ. επί του συνόλου 
της κατεδαφιστέας επιφάνειας και η ανεγειρόμενη επι¬ 
φάνεια δεν θα πρέπει να είναι μικρότερη του 75% της κα- 
τεδαφισθείσης. 

Ειδικότερα για την ανακατασκευή κωδωνοστασίων χο¬ 
ρηγείται επιπλέον στεγαστική συνδρομή ύψους 48 € ανά 
κυβικό μέτρο του όγκου του κωδονοστασίου και για το 
επιπλέον των 5 μ. ύψος του. 

Η Σ.Σ. χορηγείται στα Ενοριακά Συμβούλια, Διοικητικά 
Συμβούλια, Δημοτικά Συμβούλια και τα άλλα Διοικητικά 
Όργανα που καθορίζονται από το Νόμο. 

ια) Για κτίρια με περισσότερες χωριστές ιδιοκτησίες 
(πολυκατοικίες) ο κάθε ιδιοκτήτης δικαιούται εκτός της 
στεγαστικής συνδρομής ανακατασκευής ή αυτοστέγα¬ 
σης που αντιστοιχεί στην ιδιοκτησία του και επί πλέον 
στεγαστική συνδρομή, ανάλογα με το ποσοστό του, επί 
των κοινοχρήστων χώρων και μέχρι συνολικού εμβαδού 
120 τ.μ. αθροιστικά (από ιδιοκτησία και κοινόχρηστο χώ¬ 
ρο). 

ιβ) Η δωρεάν κρατική αρωγή, που αντιστοιχεί στην πα¬ 
ραπάνω στεγαστική συνδρομή για ανακατασκευή ή αυ¬ 
τοστέγαση θα καλυφθεί από τον Προϋπολογισμό Δημο¬ 
σίων Επενδύσεων και ορίζεται σε ποσοστό 33% της στε- 
γαστικής συνδρομής και μόνο για μία ιδιοκτησία. Στην 
περίπτωση της παρ. (β) κάθετμήμα με επιφάνεια 150τ.μ. 
θεωρείται ανεξάρτητη ιδιοκτησία. 

ιγ) Σε περίπτωση που στον ίδιο ιδιοκτήτη ανήκαν πριν 
από το σεισμό, περισσότερες της μίας ιδιοκτησίες, στε- 
γαστική συνδρομή δικαιούται για κάθε μία από αυτές, 
ενώ δωρεάν κρατική αρωγή μόνο για τη μία ιδιοκτησία , 
την οποία επιλέγει ο ίδιος με Υπεύθυνη Δήλωση. Γ ια τις 
πέραν της μίας ιδιοκτησίες το σύνολο της στεγαστικής 
συνδρομής χορηγείται υπό μορφή δανείου, χωρίς δωρε¬ 
άν κρατική αρωγή. 

ιδ) Σε περιπτώσεις ανακατασκευής επαγγελματικού 
χώρου, υποχρέωση του ιδιοκτήτη είναι να ανακατασκευ¬ 
άσει κτίσμα εμβαδού τουλάχιστον ίσο με το 66% του εμ¬ 
βαδού ή του όγκου του κατεδαφιστέου κτίσματος, με βά¬ 
ση το οποίο υπολογίστηκε το δάνειο. Σε όλες τις άλλες 
περιπτώσεις ανακατασκευής, υποχρέωση του ιδιοκτήτη 
είναι να ανακατασκευάσει κτίσμα εμβαδού τουλάχιστον 
ίσου με το 66% του εμβαδού του κατεδαφιστέου κτίσμα¬ 
τος, με βάση το οποίο υπολογίστηκε η στεγαστική συν¬ 
δρομή. 

ιε) Στις περιπτώσεις αυτοστέγασης η Σ.Σ. δεν μπορεί 
να υπερβαίνει το αναφερόμενο στα συμβόλαια αγορα¬ 
πωλησίας τίμημα. Η αγοραζόμενη κατοικία θα πρέπει να 
είναι νομίμως υφιστάμενη και να έχει εμβαδόν τουλάχι¬ 
στον ίσο με το 40% της δανειοδοτούμενης επιφάνειας 
του κατεδαφιστέου κτίσματος. Στις περιπτώσεις που το 
κτίσμα στο οποίο πραγματοποιείται η αυτοστέγαση δεν 
έχει οικοδομική άδεια (οικισμοί προϋφιστάμενοι του 
1923) η στατική επάρκεια του κτιρίου θα πρέπει να βε¬ 
βαιώνεται από δύο ιδιώτες Πολιτικούς Μηχανικούς. 

ιστ) Για ανακατασκευές κτιρίων κάθε χρήσης που είναι 
χαρακτηρισμένα διατηρητέα ή παραδοσιακά ως προς το 
σύνολο τους (όπως αναφέρεται στο ΦΕΚ δημοσίευσης 
της απόφασης χαρακτηρισμού), η Σ.Σ. ανέρχεται μέχρι 
του ποσού των 500€ ανά τ.μ. χωρίς περιορισμό ως προς 
το συνολικό εμβαδόν της ιδιοκτησίας. 

ιζ) Γ ια κτίρια που έχει χαρακτηριστεί διατηρητέα μόνο 
η όψη (όπως αναφέρεται στο ΦΕΚ δημοσίευσης της από¬ 
φασης χαρακτηρισμού) και κρίνονται κατεδαφιστέα, χο- 

ρηγείται Σ.Σ. ανακατασκευής της όψης με χρήση του τι¬ 
μολογίου επισκευής της Υπηρεσίας για διατηρητέα ή πα¬ 
ραδοσιακά κτίρια και ανακατασκευής του υπολοίπου κτι¬ 
ρίου με τα όρια τιμών που ισχύουν για την αντίστοιχη κα¬ 
τηγορία κτιρίου, όπως αναφέρονται στις σχετικές 
παραγράφους, χωρίς περιορισμό του εμβαδού. 

Για να ισχύουν οι περιπτώσεις ιστ) και ιζ) θα πρέπει τα 
κτίρια να ήταν χαρακτηρισμένα διατηρητέα ή παραδο¬ 
σιακά, απότο ΥΠΕΧΩΔΕ ή από το Υπουργείο Πολιτισμού, 
(ημερομηνία ΦΕΚ δημοσίευσης της απόφασης χαρακτη¬ 
ρισμού) ή να είχε αρχίσει η διαδικασία χαρακτηρισμού 
τους πριν την ημέρα του σεισμού. 

Απαραίτητη προϋπόθεση το κτίριο να χρησιμοποιείται 
και οι ζημιές να προέρχονται από τον σεισμό και όχι από 
εγκατάλειψη. 

2. ΕΠΙΣΚΕΥΗ 

α) Στην περίπτωση που υπάρχουν ζημιές μόνο στα «μη 
φέροντα» στοιχεία κτιρίων, το ποσό της στεγαστικής 
συνδρομής ανέρχεται μέχρι 110 € ανά τ.μ. και μέχρι συ¬ 
νολικού εμβαδού 120 τ.μ. ανά χωριστή ιδιοκτησία. 

β) Στην περίπτωση που υπάρχουν ζημιές μόνο στον 
«φέροντα» οργανισμό κτιρίων, η στεγαστική συνδρομή 
ανέρχεται μέχρι του ποσού των 148 € ανά τ.μ. χωρίς πε¬ 
ριορισμό ως προς το συνολικό εμβαδόν της ιδιοκτησίας. 

γ) Σε περίπτωση που υπάρχουν ζημιές στα «μη φέρο¬ 
ντα» στοιχεία και στον «φέροντα οργανισμό» της ιδίας 
ιδιοκτησίας, το συνολικό ανά τ.μ. ύψος της στεγαστικής 
συνδρομής δεν επιτρέπεται να υπερβαίνει το όριο των 
240 € ανά τ. μ. χωρίς περιορισμό ως προς το συνολικό εμ¬ 
βαδόν της ιδιοκτησίας. 

δ) Για τις επισκευές κτιρίων κάθε χρήσης που είναι χα¬ 
ρακτηρισμένα διατηρητέα ή παραδοσιακά ως προς το 
σύνολο τους (όπως αναφέρεται στο ΦΕΚ δημοσίευσης 
της απόφασης χαρακτηρισμού), η Σ.Σ. ανέρχεται μέχρι 
του ποσού των 578€ ανά τ.μ. χωρίς περιορισμό ως προς 
το συνολικό εμβαδόν της ιδιοκτησίας. 

ε) Για κτίρια που έχουν χαρακτηριστεί διατηρητέες μό¬ 
νο οι όψεις (όπως αναφέρεται στο ΦΕΚ δημοσίευσης της 
απόφασης χαρακτηρισμού) και κρίνονται επισκευάσι- 
μες, χορηγείται Σ.Σ. επισκευής διατηρητέου ή παραδο¬ 
σιακού κτιρίου για τις όψεις, χωρίς όριο δανειοδότησης. 
Γ ια το υπόλοιπο κτίριο χορηγείται Σ.Σ. επισκευής ή ανα¬ 
κατασκευής, με τα όρια τιμών και επιφανειών, ανάλογα 
με την χρήση του κτιρίου, όπως αναφέρονται στις σχετι¬ 
κές παραγράφους. 

Για να ισχύουν οι περιπτώσεις δ) καιε) θα πρέπει τα κτί¬ 
ρια να ήταν χαρακτηρισμένα διατηρητέα ή παραδοσια¬ 
κά, από το ΥΠΕΧΩΔΕ ή από το Υπουργείο Πολιτισμού, 
(ημερομηνία ΦΕΚ δημοσίευσης της απόφασης χαρακτη¬ 
ρισμού) ή να είχε αρχίσει η διαδικασία χαρακτηρισμού 
τους πριν την ημέρα του σεισμού. 

Απαραίτητη προϋπόθεση το κτίριο να χρησιμοποιείται 
και οι ζημιές να προέρχονται από τον σεισμό και όχι από 
εγκατάλειψη. 

στ) Για επισκευή αποθηκών ανεξαρτήτου χρήσης, 
αγροτικών κτισμάτων (πλην οικιών) η στεγαστική συν¬ 
δρομή ανέρχεται μέχρι συνολικού ποσού 2.890 € για κά¬ 
θε ιδιοκτησία. 

ζ) Για κτίρια Ιερών Ναών, Ιερών Μονών, ΟΤΑ (Γραφεία 
Δήμων και Δημοτικών Επιχειρήσεων), Κοινωφελών, Φιλαν¬ 
θρωπικών ή Ευαγών Ιδρυμάτων ή Σωματείων το ύψος της 
στεγαστικής συνδρομής (δάνειο και δωρεάν κρατική αρω¬ 


γή) για την αποκατάσταση του φέροντος οργανισμού και 
των λοιπών μη φερόντων στοιχείων θα ανέρχεται στο πο¬ 
σό των 252 € ανά τ.μ. επί του συνόλου της επιφάνειας του 
κτιρίου. Η συμμετοχή του κόστους επισκευής των μη φε¬ 
ρόντων στοιχείων στο ποσό αυτό προϋποθέτει την ύπαρ¬ 
ξη και επισκευή ζημιών στα φέροντα στοιχεία. Εφόσον πα¬ 
ρουσιάζονται σοβαρές ή βαριές βλάβες μόνο σε τοίχους 
πλήρωσης, η χορηγούμενη Σ.Σ. ανέρχεται μέχρι 110 € ανά 
τ.μ. κτιρίου για το σύνολο της επιφάνειας του. 

Η Σ.Σ. χορηγείται στα Ενοριακά Συμβούλια, Διοικητι¬ 
κά Συμβούλια, Δημοτικά Συμβούλια και τα άλλα Διοικητι¬ 
κά Όργανα που καθορίζονται από το Νόμο. 

η) Εφόσον πρόκειται για κτίρια με περισσότερες της 
μίας χωριστές ιδιοκτησίες, ο κάθε ιδιοκτήτης δικαιούται, 
εκτός από την στεγαστική συνδρομή για την αποκατά¬ 
σταση των ζημιώντης ιδιοκτησίαςτου, καιπρόσθετη στε- 
γαστική συνδρομή για την κάλυψη της δαπάνης που ανα¬ 
λογεί για την αποκατάσταση των ζημιώντων κοινοκτήτων 
στοιχείων. 

θ) Η δωρεάν κρατική αρωγή που αντιστοιχεί στην ανω¬ 
τέρω στεγαστική συνδρομή επισκευής θα καλυφθεί από 
τον Προϋπολογισμό Δημοσίων Επενδύσεων και ανέρχε¬ 
ται σε ποσοστό 33% της στεγαστικής συνδρομής και μό¬ 
νον για μία ιδιοκτησία. 

ι) Σε περίπτωση που στον ίδιο ιδιοκτήτη ανήκαν, πριν 
από το σεισμό, περισσότερες της μίας ιδιοκτησίες, στε- 
γαστική συνδρομή δικαιούται για κάθε μία από αυτές, 
ενώ δωρεάν κρατική αρωγή μόνο για τη μία ιδιοκτησία, 
την οποία επιλέγει ο ίδιος με Υπεύθυνη Δήλωση. 

Γ ια τις πέραν της μίας ιδιοκτησίες το σύνολο της στε- 
γαστικής συνδρομής χορηγείται υπό μορφή δανείου, χω¬ 
ρίς δωρεάν κρατική αρωγή. 

3. ΤΡΟΠΟΣ ΧΟΡΗΓΗΣΗΣ ΣΤΕΓΑΣΤΙΚΗΣ ΣΥΝΔΡΟΜΗΣ 
ΚΑΙ ΕΞΟΦΛΗΣΗΣ ΑΥΤΗΣ. 

α) Το ποσό της στεγαστικής συνδρομής για ανακατα- 
σκευή θα αναληφθεί σε δύο δόσεις, η πρώτη από τις 
οποίες, που περιλαμβάνει ολόκληρη την δωρεάν κρατική 
αρωγή και το μισό (1/2) του δανείου, καταβάλλεται με την 
υπογραφή της δανειστικής σύμβασης, η δε επόμενη, που 
περιλαμβάνει το υπόλοιπο μισό (1/2) του δανείου, κατα¬ 
βάλλεται, όταν θα έχουν εκτελεστεί οι εργασίες, που 
αφορούν στην κατασκευή του φέροντα οργανισμού. Στις 
περιπτώσεις που δεν έχει χορηγηθεί αποδεδειγμένα η 
δωρεάν κρατική αρωγή, θα χορηγείται το σύνολο του δα¬ 
νείου και η δωρεάν κρατική αρωγή θα ενέχει θέση β’ δό¬ 
σης του δανείου. 

β) Η στεγαστική συνδρομή για επισκευές χορηγείται 
σε δύο δόσεις, η πρώτη από τις οποίες, που περιλαμβά¬ 
νει ολόκληρη την δωρεάν κρατική αρωγή και το μισό (1/2) 
του δανείου, καταβάλλεται, με την υπογραφή της δανει¬ 
στικής σύμβασης και η επόμενη, που περιλαμβάνει το 
υπόλοιπο μισό (1/2) του δανείου, καταβάλλεται, με την 
εκτέλεση εργασιών που καλύπτουν το 80% του εγκεκρι¬ 
μένου ποσού. 

Εφόσον το εγκεκριμένο ποσό είναι μέχρι 3.000 € χο¬ 
ρηγείται εφάπαξ. 

Στις περιπτώσεις που δεν έχει χορηγηθεί αποδεδειγ¬ 
μένα η δωρεάν κρατική αρωγή θα χορηγείται το σύνολο 
του δανείου και η δωρεάν κρατική αρωγή θα ενέχει θέση 
β’ δόσης του δανείου. 

γ) Το ποσό της στεγαστικής συνδρομής για αυτοστέ- 

γαση θα χορηγείται εφάπαξ με την προσκόμιση οριστικού 
συμβολαίου αγοράς και πιστοποιητικού μεταγραφής ή 
προσυμφώνου, με την υποχρέωση της υποβολής οριστι¬ 
κού συμβολαίου και πιστοποιητικού μεταγραφής σε χρό¬ 
νο που θα ορίζεται στην εγκριτική απόφαση της αρμόδιας 
Υπηρεσίας. 

δ) Η συνολική διάρκεια των δανείων ανακατασκευής ή 
αυτοστέγασης ή επισκευής ορίζεται σε δεκαπέντε (15) 
χρόνια, η δε εξόφλησή τους θα πραγματοποιηθεί σε ισό¬ 
ποσες εξαμηνιαίες ή ετήσιες χρεολυτικές δόσεις, η πρώ¬ 
τη από τις οποίες θα καταβληθεί είκοσι τέσσερις (24) μή¬ 
νες μετά την υπογραφή της δανειστικής σύμβασης. 

ε) Η στεγαστική συνδρομή για την αποκατάσταση ζη¬ 
μιών σε πάγιες εγκαταστάσεις επιχειρήσεων και επαγ- 
γελματιών επιτρέπεται να χορηγηθεί, με τους ίδιους 
όρους, και στους μισθωτές ή σε όσους έχουν από οποια¬ 
δήποτε νόμιμη αιτία, αποδεδειγμένα τη νομή ή τη χρήση 
των εν λόγω χώρων, εφόσον δεν έχει υποβληθεί σχετική 
αίτηση, εκ μέρουςτων ιδιοκτητών, μέσα σε 45 ημέρες από 
τη δημοσίευση της παρούσας στην Εφημερίδα της Κυ- 
βερνήσεως. 

Μετά την πάροδο των 45 ημερών, το δικαίωμα υποβο¬ 
λής αίτησης για χορήγηση στεγαστικής συνδρομής μπο¬ 
ρεί να ασκηθεί και από τον ενοικιαστή, για λογαριασμό 
του αμελούντος ιδιοκτήτη. Σε κάθε περίπτωση, η υποχρέ¬ 
ωση για την καταβολή των δόσεων του δανείου βαρύνει 
τον ιδιοκτήτη. 

στ) Τα δάνεια βαρύνονται με επιτόκιο ίσο προς αυτό 
των εντόκων γραμματίων Δημοσίου δωδεκάμηνης διάρ¬ 
κειας της εκάστοτε τελευταίας εκδόσεως που χρονικά 
προηγείται της έναρξης κάθε περιόδου εκτοκισμού των 
δανείων, προσαυξημένο κατά δύο (2) εκατοστιαίες μονά¬ 
δες, χωρίς άλλη προσαύξηση για προμήθεια κλπ., επιδο¬ 
τούμενο κατά 100% από το λογαριασμό του Ν. 128/75. 

ζ) Για τους λοιπούς όρους και τη διαδικασία σύναψης 
και χορήγησης των δανείων έχουν εφαρμογή οι αντίστοι¬ 
χες διατάξεις που ισχύουν για τη χρηματοδότηση της οι¬ 
κονομίας. 

IV. ΝΕΟΙ ΚΤΗΤΟΡΕΣ 

1. Εγκρίνουμε τη δυνατότητα μεταβιβάσεωςτης στεγα- 
στικής συνδρομής (μαζί με το ακίνητο) και στους τυχόν 
νέους κτήτορες των ακινήτων, ασχέτως του τρόπου απο- 
κτήσεως και του είδους της ιδιοκτησίας, που έχουν επ’ 
αυτού (καθολική διαδοχή, ειδική διαδοχή, επικαρπία, ψι¬ 
λή κυριότητα, συνιδιοκτησία κλπ.). Απαραίτητη όμως 
προϋπόθεση είναι, οι νέοι κτήτορες να έχουν υποβάλει 
εμπρόθεσμα αίτηση και τα απαιτούμενα δικαιολογητικά, 
σύμφωνα με τις εκάστοτε ισχύουσες διατάξεις. 

2. Δωρεάν κρατική αρωγή δικαιούνται οι νέοι κτήτορες 
μόνον εφόσον τόσο αυτοί όσο και οι προηγούμενοι ιδιο¬ 
κτήτες, αποδεδειγμένα (με υποβολή υπευθύνων δηλώσε¬ 
ων) δεν έχουν λάβει δωρεάν κρατική αρωγή για άλλο πλη- 
γέν κτίσμα, από το σεισμό της 14ης Αυγούστου 2003 στα 
Δημοτικά Διαμερίσματα Αντιπάτων, Φισκάρδου, Τουλιά- 
των και Μεσοβουνίων του Δήμου Ερίσου του Νομού Κε¬ 
φαλληνίας. 

3. Είναι δυνατή η χορήγηση στεγαστικής συνδρομής και 
στους νέους κτήτορες, που απέκτησαν τη πλήρη κυριό¬ 
τητα του ακινήτου με γονική παροχή, μετά την λήξη των 
προθεσμιών αρχικών αιτήσεων, χωρίς να έχει υποβληθεί 
εμπρόθεσμη αίτηση από το νέο κτήτορα. Στην περίπτωση 
αυτή αρκεί μόνο η εμπρόθεσμη υποβολή αίτησης από τον 
αρχικό ιδιοκτήτη του ακινήτου. 


V. ΑΡΜΟΔΙΟΙ ΠΙΣΤΩΤΙΚΟΙ ΦΟΡΕΙΣ 

Τα εν λόγω δάνεια θα χορηγηθούν από οποιαδήποτε 
Εμπορική Τράπεζα, και την Αγροτική Τράπεζα Ελλάδος. 

VI. ΥΠΟΘΗΚΕΣ ΣΕΙΣΜΟΔΑΝΕΙΩΝ 

Για ποσά μέχρι 3.000 € δεν απαιτείται εγγραφή υποθή¬ 
κης. 

Για την ασφάλεια κάθε δανείου θα εγγράφεται υπέρ 
της δανείστριας Τράπεζας υποθήκη επί του ακινήτου 
που θα επισκευάζεται ή θα ανακατασκευάζεται από το 
προϊόν του δανείου ή αντ’ αυτού επί άλλου ακινήτου που 
τυχόν προσφέρεται από το δανειολήπτη, εφόσον η αξία 
του ακινήτου καλύπτει το ασφαλιζόμενο δάνειο. 

Η υποθήκη μπορεί επίσης να μεταφέρεται έκτων υστέ¬ 
ρων σε άλλο ακίνητο αντίστοιχης αξίας. 

Συνηγορούμε, ώστε οι Τράπεζες να χορηγούν δάνεια 
για την επισκευή ή ανακατασκευή Ιερών Ναών πληγέ- 
ντων από το σεισμό της 14ης Αυγούστου 2003 στα Δη¬ 
μοτικά Διαμερίσματα Αντιπάτων, Φισκάρδου, Τουλιάτων 
και Μεσοβουνίων του Δήμου Ερίσου του Νομού Κεφαλ¬ 
ληνίας και στις περιπτώσεις που υπάρχει αδυναμία προ¬ 
σφοράς ακινήτου για εγγραφή υποθήκης, προς εξασφά¬ 
λιση του δανείου, πιστοποιούμενη από σχετική βεβαίωση 
της αρμόδιας Μητρόπολης που ανήκει ο Ιερός Ναός . 

Η ανωτέρω ρύθμιση δεν ισχύει για τους ιδιωτικούς Να¬ 
ούς, ως προς τους οποίους, έχουν εφαρμογή οι γενικώς 
ισχύουσες περί σεισμοπλήκτων διατάξεις. 

VII. ΚΥΡΩΣΕΙΣ 

Με ειδικό όρο των οικείων δανειστικών συμβάσεων θα 
καθορίζεται ρητά ότι σε περίπτωση υποβολής, από στις 
δικαιούχους δανείων ή νέους κτήτορες, ανακριβών δη¬ 
λώσεων ή σε περίπτωση μη εκπλήρωσης των υποχρεώ¬ 
σεων, που θα αναλάβουν με όσα προβλέπονται στην πα¬ 
ρούσα απόφαση θα υπόκεινται, πέρα από στις νόμιμες 
κυρώσεις και στις ακόλουθες: 

α. Κήρυξη ολοκλήρου του ποσού του δανείου ληξι¬ 
πρόθεσμου και αμέσως απαιτητού από τη χορήγησή του. 

β. Κατάπτωση ποινικής ρήτρας υπέρ του Δημοσίου, 
που θα συνομολογείται με τη δανειστική σύμβαση και θα 
αντιστοιχεί σε ποσοστό 10% επί ολοκλήρου του ποσού 
του δανείου. 

γ. Εκτοκισμό του δανείου από τη χορήγησή του με επι¬ 
τόκιο μεγαλύτερο κατά 2,5 ποσοστιαίες μονάδες από το 
επιτόκιο που καθορίστηκε με τη δανειστική σύμβαση για 
κάθε περίπτωση. 

VIII. ΚΑΛΥΨΗ ΔΑΠΑΝΗΣ 

1. Από τις διατάξεις της απόφασης αυτής προκαλείται: 

Γ ια δωρεάν κρατική αρωγή, δαπάνη του Προγράμμα¬ 
τος Δημοσίων Επενδύσεων ύψους 200.000 € για τα επό¬ 
μενα τέσσερα οικονομικά έτη και θα βαρύνει το έργο 
2003ΣΕ06900003της ΣΑΕ 069. 

2 Η προκαλούμενη δαπάνη για την επιδότηση του επι¬ 
τοκίου βαρύνει το λογαριασμό του Ν. 128/75, ο οποίος 
δημιουργείται από παρακράτηση επί των χορηγήσεων 
των Τραπεζών με σκοπό την επιδότηση επιτοκίου δανεί¬ 
ων. Ο λογαριασμός αυτός επιδοτείται από τον Κρατικό 
Προϋπολογισμό μόνο σε περίπτωση ελλειμματικότητάς 
του. Το ύψος της δαπάνης αυτής είναι 240.000 €. 

Η απόφαση αυτή να δημοσιευθεί στην εφημερίδα της 
Κυβερνήσεως σύμφωνα με το άρθρο 1, παρ. 2 της από 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


26.3.81 Πράξεως Νομοθετικού Περιεχομένου που κυρώ¬ 
θηκε με το Ν. 1190/81. 

Αθήνα, 1 Δεκεμβρίου 2003 

οι ΥΠΟΥΡΓΟΙ 

ΟΙΚΟΝΟΜΙΑΣ & ΥΦΥΠΟΥΡΓΟΣ ΟΙΚΟΝΟΜΙΑΣ 

ΟΙΚΟΝΟΜΙΚΩΝ & ΟΙΚΟΝΟΜΙΚΩΝ 

Ν. ΧΡΙΣΤΟΔΟΥΛΑΚΗΣ Ν. ΦΑΡΜΑΚΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

I. ΤΣΑΚΛΙΔΗΣ 
-♦- 

Αριθ. 134147/Ε5 (2) 

Μεταφορά Τμημάτων-Προσωπικού, κλπστοΤ.Ε.Ι. Ιο- 
νίων Νήσων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ & ΟΙΚΟΝΟΜΙΚΩΝ - ΕΣΩΤΕΡΙΚΩΝ, 
ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) του άρθρου 5 του Ν. 1404/83 «Δομή και λειτουργία 
των Τεχνολογικών Εκπαιδευτικών Ιδρυμάτων (ΦΕΚ 173 
Α') 

β) του άρθρου 15, παρ.2του Ν. 2817/2000 (Α’ 78) «Εκ¬ 
παίδευση των ατόμων με ειδικές εκπαιδευτικές ανάγκες 
και άλλες διατάξεις». 

γ) του άρθρου 13, παρ.52 του Ν. 3149/2003 (Α' 141) 
«Εθνική Βιβλιοθήκη της Ελλάδας, Δημόσιες Βιβλιοθήκες 
και άλλες διατάξεις» 

δ)τις διατάξεις του άρθρου 29Ατου Ν. 1558/85, όπως 
προστέθηκε με το άρθρο 27 του Ν. 2081/92 και τροπο¬ 
ποιήθηκε με το άρθρο 1 παρ. 2α του Ν. 2469/97.(Α38) 

ε) των άρθρων 1, 2 και 5 του Π.Δ. 200/1999 (Α’ 179) 
«Ίδρυση Παραρτημάτων Σχολής καιΤμημάτων Τεχνολο¬ 
γικών Εκπαιδευτικών Ιδρυμάτων (Τ.Ε.Ι.), μετονομασία 
Τ.Ε.Ι. και Τμήματος, ρύθμιση θεμάτων οργάνωσης και 
λειτουργίας τους και σύσταση θέσεων προσωπικού». 

στ) του Π.Δ. 195/2003 (Α’ 156) «Ίδρυση Τεχνολογικού 
Εκπαιδευτικού Ιδρύματος Ιονίων Νήσων». 

ζ) των άρθρων 1, 2 και 5 του Π.Δ. 247/2003 (Α’ 222) 
«Ίδρυση Παραρτημάτων, Σχολής και Τμημάτων Τεχνο¬ 
λογικών Εκπαιδευτικών Ιδρυμάτων (Τ.Ε.Ι.), μετονομασία 
Τμημάτων Τ.Ε.Ι., ρύθμιση θεμάτων οργάνωσης και λει¬ 
τουργίας τους, σύσταση θέσεων προσωπικού των Τ.Ε.Ι. 
και της Ανώτατης Σχολής Παιδαγωγικής και Τεχνολογι¬ 
κής Εκπαίδευσης (Α.Σ.ΠΑΙ.Τ.Ε.)». 

2. Τις αριθμ. Φ.1/Ε5/1764/1999 (ΦΕΚ1869/11-10-1999 
τ.Β'), Φ. 1/21331/Ε5/2003 (ΦΕΚ323/18-3-2003 τ.Β') και 
Φ. 1/119516/Ε5/29-10-2003 (ΦΕΚ τ.Β’) υπουργικές απο¬ 
φάσεις κατανομής Ε.Π. και ΕΡ.ΔΙ.Π. αντίστοιχα. 

3. Την αριθμ. 63689/Ε5/30-6-2003 (τ. Ν.Π.Δ.Δ. 151) 
απόφαση του Υπουργού Εθνικής Παιδείας και Θρησκευ¬ 
μάτων «Ορισμός μελών Διοικούσας Επιτροπής Τεχνολο¬ 
γικού Εκπαιδευτικού Ιδρύματος Ιονίων Νήσων». 

4. Την αριθμ. 1/13-10-2003 και 1/1-10-2003 σύμφωνη 
γνώμη των Συνελεύσεων των Τ.Ε.Ι. Ηπείρου και Πάτρας 
αντίστοιχα και την αριθμ. 3/17-10-2003 σύμφωνη γνώμη 
της Διοικούσας Επιτροπής του Τ.Ε.Ι. Ιονίων Νήσων. 

5. Το γεγονός ότι δε γνωμοδότησε το Συμβούλιο Τε¬ 
χνολογικής Εκπαίδευσης αν και ζητήθηκε η γνώμη του με 


το 97938α/Ε5/12-9-2003 έγγραφο του Υφυπουργού 
Εθνικής Παιδείας και Θρησκευμάτων και ότι έχει παρέλ- 
θει άπρακτη η προθεσμία που ορίζουν οι διατάξεις της 
παρ.1 του άρθρου 33του Ν. 1404/1983. 

6. Την αριθ. ΣΤ5/53/31-10-2001 (Β' 1484) απόφαση του 
Πρωθυπουργού και Υπουργού Εθνικής Παιδείας και 
Θρησκευμάτων «Καθορισμός αρμοδιοτήτων των Υφυ¬ 
πουργών του Υπουργείου Εθνικής Παιδείας και Θρη¬ 
σκευμάτων». 

7. Την αριθ. ΔΙΔΚ/Φ. 1/2/13773/16-7-2003 (Β' 985) από¬ 
φαση του Πρωθυπουργού και του Υπουργού Εσωτερι¬ 
κών, Δημόσιας Διοίκησης και Αποκέντρωσης, «Ανάθεση 
αρμοδιοτήτων στον Υφυπουργό Εσωτερικών, Δημόσιας 
Διοίκησης και Αποκέντρωσης Νίκο Μπίστη», όπως τρο¬ 
ποποιήθηκε με την αριθ. ΔΙΔΚ/Φ.1/2/14145/03 (ΒΊ 000), 
όμοιά της. 

8. Την αριθ. 1065956/863/Α0006/16-7-2003 (Β’ 985) 
απόφαση του Πρωθυπουργού και του Υπουργού Οικο¬ 
νομίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών». 

9. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

- Μεταφέρονται στο Τ.Ε.Ι. Ιονίων Νήσων τα παρακάτω 
Τμήματα Τ.Ε.Ι. ως εξής: 

Α. Από το Τ.Ε.Ι. Ηπείρου 

1. Στην έδρα του ΤΕΙ Ιονίων Νήσων (Αργοστόλι) το Τμή¬ 
μα Βιολογικής Γεωργίας. 

2. α) Το Τμήμα Τεχνολογίας Ήχου και Μουσικών Οργά¬ 
νων και β)Το Τμήμα Διοίκησης Επιχειρήσεων με έδρα το 
Ληξούρι. 

3. Το Τμήμα Εφαρμογών Πληροφορικής στη Διοίκηση 
και στην Οικονομία με έδρα τη Λευκάδα. 

Β. Από το Τ.Ε.Ι. Πάτρας 

Το Τμήμα Οικολογίας και Περιβάλλοντος με έδρα τη 
Ζάκυνθο 

Τατμήματα με έδρες το Ληξούρι, τη Λευκάδα και τη Ζά¬ 
κυνθο λειτουργούν ως παραρτήματα σύμφωνα με τις 
διατάξεις της παρ. 5 του άρθρ.δτου Ν. 1404/83 

- Μεταφέρονται στο Τ.Ε.Ι. Ιονίων Νήσων οι φοιτητές 
των ανωτέρω τμημάτων, συνεχίζοντας και ολοκληρώνο¬ 
ντας κανονικά τις σπουδές τους. Οι ανωτέρω φοιτητές 
έχουν την δυνατότητα να ζητήσουν την αναφορά και του 
ιδρύματος (Τ.Ε.Ι.), στο οποίο εισήχθησαν, στον τίτλο 
σπουδών που θα τους χορηγηθεί. 

- Μεταφέρεται στο Τ.Ε.Ι. Ιονίων Νήσων κατά κατηγορία 
το προσωπικό των ανωτέρω τμημάτων και οι αντίστοιχες 
οργανικές θέσεις ως εξής: 

Α. Εκπαιδευτικό Προσωπικό (Ε.Π.) 

1. Στο Τμήμα Βιολογικής Γεωργίας με έδρα το Αργο¬ 
στόλι: 

α) Σαμαράς Ιωάννης του Παντελή, Καθηγητής. 

β) Κουνάδη Θεοδώρα του Σπυρίδωνος, Αναπληρώτρια 
Καθηγήτρια (προσωπ.). 

γ) Μουστάκας Αντώνιος του Κων/νου, Αναπληρωτής 
Καθηγητής. 

δ) Γιώτης Χαρίλαοςτου Χρήστου, Καθηγητής Εφαρμο¬ 
γών. 

ε) Κατσαλήρου Ειρήνη του Γεωργίου, Καθηγήτρια 
Εφαρμογών. 

στ) Βελογιάννη Μαρία του Ιωάννη, Καθηγήτρια Εφαρ¬ 
μογών. 

2. Στο Τμήμα Τεχνολογίας Ήχου και Μουσικών Οργά¬ 
νων με έδρα το Ληξούρι: 

α) Παπαθανασίου Αντώνιος του Γεωργίου, Αναπληρω¬ 
τής Καθηγητής. 

β) Καβαλιεράτου Εργίνατου Γερασίμου, Επίκουρη Κα- 
θηγήτρια. 

γ) Παναγόπουλος Αθανάσιος του Ηλία, Επίκουρος Κα¬ 
θηγητής. 

δ) Μηλιαρέση Ιωάννα του Γερασίμου, Καθηγήτρια 
Εφαρμογών. 

ε) Ευθυμιάτος Γεράσιμος του Διονυσίου, Καθηγητής 
Εφαρμογών. 

3. Στο τμήμα Οικολογίας και Περιβάλλοντος με έδρα τη 
Ζάκυνθο: 

Παπαδάτου Θεοδώρα του Δημητρίου, Αναπληρώτρια 
Καθηγήτρια (προσωπ.) 

Β. Ειδικό Τεχνικό Προσωπικό (Ε.Τ.Π.) 

Στο Τμήμα Βιολογικής Γεωργίας με έδρα το Αργοστό¬ 
λι: 

α) Μήλλα Σωτηρία του Παναγή, κλάδου ΤΕ 1, από το 
Τ.Ε.Ι. Ηπείρου, Παράρτημα Αργοστολιού. 

β) Τσώλου Αγγελική του Κωνσταντίνου, κλάδου ΤΕ 1, 
από το Τ.Ε.Ι. Ηπείρου, Παράρτημα Αργοστολιού. 

Γ. Διοικητικό Προσωπικό (Δ.Π.) 

Στο Τμήμα Βιολογικής Γ εωργίας με έδρα το Αργοστό¬ 
λι: 

α) Παγουλάτου - Λυκούδη Μαρούσα του Ευαγγέλου 
κλάδου ΔΕ Τυπογραφίας, από το Τ.Ε.Ι. Ηπείρου, Παράρ¬ 
τημα Αργοστολιού. 

β) Σακαλή Νικολέτατου Κωνσταντίνου, κλάδου ΔΕ Δι¬ 
οικητικού - Λογιστικού, από το Τ.Ε.Ι. Ηπείρου, Παράρτη¬ 
μα Αργοστολιού. 

Το ανωτέρω αναφερόμενο προσωπικό διατηρεί την 
υπηρεσιακή και ακαδημαϊκή κατάσταση στην οποία βρί¬ 
σκεται, όπως επίσης και τα δικαιώματα και τις υποχρεώ¬ 
σεις που απορρέουν από την κατάσταση αυτή. Η κάθε εί¬ 
δους αναγνωρισμένη προϋπηρεσία του προσωπικού νο¬ 
είται ότι έχει πραγματοποιηθεί στο Τ.Ε.Ι. Ιονίων Νήσων. 

- Μεταφέρονται στο Τ.Ε.Ι. Ιονίων Νήσων οι ακόλουθες 
κενές οργανικές θέσεις ως εξής: 

Α. Εκπαιδευτικού Προσωπικού (Ε.Π.) 

1. Στο Τμήμα Βιολογικής Γεωργίας με έδρα το Αργο¬ 
στόλι: 

Δύο (2) θέσεις Επίκουρου Καθηγητή. 

2. Στο Τμήμα Εφαρμογών Πληροφορικής στη Διοίκηση 
και στην Οικονομία με έδρα την Λευκάδα: 

α) Δύο (2) θέσεις Αναπληρωτή Καθηγητή, 
β) Δύο (2) θέσεις Επίκουρου Καθηγητή, 
γ) Τέσσερις (4) θέσεις Καθηγητή Εφαρμογών. 

3. Στο Τμήμα Τεχνολογίας Ήχου και Μουσικών Οργά¬ 
νων με έδρα το Ληξούρι: 

α) Δύο (2) θέσεις Επίκουρου Καθηγητή, 
β) Μία (1) θέση Καθηγητή Εφαρμογών. 

4. Στο Τμήμα Διοίκησης Επιχειρήσεων με έδρα το Λη¬ 
ξούρι: 

α) Δύο (2) θέσεις Αναπληρωτή Καθηγητή, 
β) Τρεις (3) θέσεις Επίκουρου Καθηγητή, 
γ) Τρεις (3) θέσεις Καθηγητή Εφαρμογών. 

5. Στο Τμήμα Οικολογίας και Περιβάλλοντος με έδρατη 
Ζάκυνθο: 

α) Μία(1) θέση Αναπληρωτή Καθηγητή, 
β) Τρεις (3) θέσεις Επίκουρου Καθηγητή, 
γ) Τρεις (3) θέσεις Καθηγητή Εφαρμογών. 


Β. Εργαστηριακού Διδακτικού Προσωπικού (ΕΡ.ΔΙ.Π.) 
Στο Τμήμα Τεχνολογίας Ήχου και Μουσικών Οργάνων 
με έδρα το Ληξούρι, από το Τ.Ε.Ι. Ηπείρου, Παράρτημα 
Ληξουρίου: 

α) Μία (1) θέση στην Α' βαθμίδα, 
β) Μία (1) θέση στη Β' βαθμίδα, 
γ) Μία (1) θέση στη Γ' βαθμίδα. 

- Μεταφέρονται στο Τ.Ε.Ι. Ιονίων Νήσωντα κάθε είδους 
αρχεία, περιουσιακά στοιχεία, εργαστήρια και οι λοιπές 
μονάδες των ανωτέρω μεταφερομένων τμημάτων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Δεκεμβρίου 2003 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 

ΟΙΚΟΝΟΜΙΚΩΝ ΚΑΙ ΑΠΟΚΕΝΤΡΩΣΗΣ 

Ν. ΦΑΡΜΑΚΗΣ Ν. Μ ΠΙΣΤΗΣ 

ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Ν. ΓΚΕΣΟΥΛΗΣ 
-♦- 

(3) 

Καθορισμός αριθμού θέσεων για τον Τομέα Ενέργειας, 
τη Γ.Γ. Έρευνας-Τεχνολογίας, τη Γ.Γ. Εμπορίου, τη 
Γ.Γ. Βιομηχανίας, τη Γ.Γ. Τουρισμού και την Ελληνική 
Επιτροπή Ατομικής Ενέργειας, Φορείς του Υπουργεί¬ 
ου Ανάπτυξης, που πληρούνται από άτομα που προ¬ 
στατεύονται από το Ν. 2643/1998 και κατανομή των 
θέσεων αυτών. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των παραγράφων 1 και 2 του άρθρου 3 
του Ν. 2643/1998 (ΦΕΚ 220/Α728-9-1998), όπως αντικα- 
ταστάθηκαν από τις διατάξεις της παρ. 3 του άρθρου 31 
του Ν. 2956/2001 (ΦΕΚ 258/Α76-11-2001) της παρ. 3 του 
άρθρου 48 του Ν.2972/2001 (ΦΕΚ 291 /Α727-12-2001) και 
της παρ. 1 του άρθρου 11 του Ν. 3051/2002 (ΦΕΚ220/Α7 
20-9-2002). 

2. Τις διατάξεις του άρθρου 8 του Ν. 3051/2002. 

3. Την με αριθ. πρωτ. :ΔΙΠΠ/Φ.ΕΓΚΡ.16/264/23263 
Εγκριτική της Διεύθυνσης Προσλήψεων Προσωπικού 
του ΥΠ.ΕΣ.Δ.Δ.Α. για την επικείμενη έκδοση προκήρυ¬ 
ξης, πλήρωσης τριάντα οκτώ (38) συνολικώς θέσεων ερ¬ 
γασίας τακτικών υπαλλήλων, διαφόρων κατηγοριών κλά¬ 
δων και ειδικοτήτων για τον Τομέα Ενέργειας, τη Γ.Γ. 
Έρευνας-Τεχνολογίας, τη Γ.Γ. Εμπορίου, τη Γ.Γ. Βιομη¬ 
χανίας, τη Γ.Γ. Τουρισμού και την Ελληνική Επιτροπή 
Ατομικής Ενέργειας, Φορείς του Υπουργείου Ανάπτυ¬ 
ξης· 

4. Το γεγονός ότι η απόφαση δεν προκαλεί δαπάνη σε 
βάρος του κρατικού προϋπολογισμού, αποφασίζουμε: 

Α. Καθορίζουμε το συνολικό αριθμό των θέσεων εργα¬ 
σίας για τον Τομέα Ενέργειας, τη Γ.Γ. Έρευνας-Τεχνολο- 
γίας, τη Γ.Γ. Εμπορίου, τη Γ.Γ. Βιομηχανίας, τη Γ.Γ. Του¬ 
ρισμού και την Ελληνική Επιτροπή Ατομικής Ενέργειας, 
Φορείς του Υπουργείου Ανάπτυξης,, που πρόκειται να 
πληρωθούν από άτομα που προστατεύονται από τις δια¬ 
τάξεις του Ν. 2643/1998 σε δύο (2). 

Β. Κατανέμουμε τον ανωτέρω αριθμό θέσεων κατά κα¬ 
τηγορία προστατευομένων προσώπων, ως εξής: 




24838 ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΝΟΜΑΡΧΙΑ 

ΦΟΡΕΑΣ 

ΚΛΑΔΟΣ ΕΙΔΙΚΟΤΗΤΑ 

ΚΑΤΗΓΟΡΙΑ ΠΡΟΣΤΑΣΙΑΣ 

ΘΕΣΕΙΣ Ν.2643/1998 

ΑΘΗΝΩΝ 

Γ.Γ. Βιομηχανίας 

ΠΕ Διοικητικού-Οικονομικού 

Α.Μ.Ε.Α. 

1 

ΑΘΗΝΩΝ 

Γ.Γ.Εμπορίου 

ΠΕ Διοικητικού Εμπορικού 

Πολυτέκνων 

1 


Η απόφαση αυτή να δημοσιευθεί στην Εφημερίδα της Κυβερνήσεως. 


Αθήνα, 2 Δεκεμβρίου 2003 

Ο ΥΠΟΥΡΓΟΣ 

ΔΗΜΗΤΡΙΟΣ ΡΕΓΙΠΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







